|  |  |
| --- | --- |
| ГРБОВИ ЗА МЕМОРАНДУМ | Srbská republika  Autonómna pokrajina Vojvodina  **Pokrajinský sekretariát vzdelávania, predpisov,**  **správy a národnostných menšín – národnostných spoločenstiev**  Bulvár Mihajla Pupina 16, 21 000 Nový Sad  T: + 381 21 487 46 04  F: + 381 21 557 074; 456 986  [adrian.borka@vojvodina.gov.rs](mailto:adrian.borka@vojvodina.gov.rs)  ČÍSLO: 000193553 2025 09427 005 001 000 001 Dátum: 29. 01. 2025 |

Podľa článku 7 Pokrajinského parlamentného uznesenia o prideľovaní rozpočtových prostriedkov na zlepšenie postavenia národnostných menšín – národnostných spoločenstiev a rozvoj multikultúrnosti a tolerancie (Úradný vestník APV č. 8/2019) v súvislosti s článkami 11, 12, 23 odsek 4, 25 a 26 Pokrajinského parlamentného uznesenia o rozpočte Autonómnej pokrajiny Vojvodiny na rok 2025 (Úradný vestník APV číslo 57/2024) a článku 37 Pokrajinského parlamentného uznesenia o pokrajinskej správe (Úradný vestník APV č. 37/2014, 54/2014 ‒ iné uznesenie, 37/2016, 29/2017, 24/2019, 66/2020 a 38/2021), článku 6 Vyhlášky o prostriedkoch na podporu programov alebo chýbajúcej časti prostriedkov na financovanie programov verejného záujmu realizovaných združeniami (vestník Službeni glasnik RS, č. 16/2018) a článku 3 Pravidiel pridelenia rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na zlepšenie postavenia národnostných menšín – národnostných spoločenstiev a rozvoj multikulturalizmu a tolerancie v Autonómnej pokrajine Vojvodine (Úradný vestník APV, číslo 5/2025) Pokrajinský sekretariát vzdelávania, predpisov, správy a národnostných menšín – národnostných spoločenstiev (ďalej len: sekretariát) vypísal

**VEREJNÝ SÚBEH NA SPOLUFINANCOVANIE PROGRAMOV A PROJEKTOV USMERNENÝCH NA**

**ZLEPŠENIE PRÁV NÁRODNOSTNÝCH MENŠÍN – NÁRODNOSTNÝCH SPOLOČENSTIEV**

**V AP VOJVODINE V ROKU 2025**

**I. VŠEOBECNÉ PODMIENKY SÚBEHU**

Verejný súbeh sa vypisuje pre programy a projekty združení, fondov a nadácií (ďalej len: žiadateľ) zamerané na uplatňovanie práv národnostných menšín – národných spoločenstiev z územia Autonómnej pokrajiny Vojvodiny v roku 2025.

**II. ROZVRHNUTIE PROSTRIEDKOV**

Verejný súbeh je vypísaný na celkovú sumu **45 000 000,00 dinárov** pre národnostné menšiny – národnostné spoločenstvá:

|  |  |
| --- | --- |
| Maďarská národnostná menšina – národnostné spoločenstvo | 21 068 000,00 |
| Rómska národnostná menšina – národnostné spoločenstvo | 4 568 000,00 |
| Chorvátska národnostná menšina – národnostné spoločenstvo | 4 364 000,00 |
| Slovenská národnostná menšina – národnostné spoločenstvo | 4 364 000,00 |
| Rumunská národnostná menšina – národnostné spoločenstvo | 3 205 000,00 |
| Rusínska národnostná menšina – národnostné spoločenstvo | 1 636 000,00 |
| Bunevská národnostná menšina – národnostné spoločenstvo | 1 432 000,00 |
| Macedónska národnostná menšina – národnostné spoločenstvo | 900 000,00 |
| Ukrajinská národnostná menšina – národnostné spoločenstvo | 559 000,00 |
| Nemecká národnostná menšina – národnostné spoločenstvo | 409 000,00 |
| Česká národnostná menšina – národnostné spoločenstvo | 177 000,00 |
| Čiernohorská národnostná menšina – národnostné spoločenstvo | 818 000,00 |
| Iné národnostné menšiny – národnostné spoločenstvá | 1 500 000,00 |
| **Spolu** | **45 000 000,00** |

**III. VŠEOBECNÉ PODMIENKY SÚBEHU:**

* Na verejný súbeh o pridelenie rozpočtových prostriedkov sekretariátu sa môžu uchádzať iba žiadatelia so sídlom na území AP Vojvodiny, ktorí sa v rámci svojej činnosti venujú zlepšeniu práv a postavenia príslušníkov menšinových spoločenstiev na území AP Vojvodiny ako oblasti verejného záujmu pre AP Vojvodinu, resp. ktorých programy a projekty a cieľ založenia súvisia so zlepšením postavenia národnostných menšín a národnostných spoločenstiev v AP Vojvodine.
* Na verejný súbeh sa nemôžu uchádzať priami a nepriami používatelia rozpočtu, obchodné spoločnosti a národnostné rady národnostných menšín.
* Súbehovú dokumentáciu si možno vyzdvihnúť od **29.01.2025** v miestnostiach sekretariátu alebo stiahnuť z internetovej stránky sekretariátu [www.puma.vojvodina.gov.rs.](http://www.puma.vojvodina.gov.rs)
* Lehota podávania prihlášok je **28. 2. 2025.**
* Finančné prostriedky sa prideľujú prostredníctvom verejného súbehu na programy/projekty žiadateľov, zamerané na uplatňovanie práv národnostných menšín – národnostných spoločenstiev v AP Vojvodine, a to najmä na:
* zachovávanie a pestovanie jazyka, ľudových zvykov a starých remesiel;
* ochranu a prezentáciu folklórneho dedičstva;
* vytváranie podmienok pre rozvoj kultúry, vedy a umenia;
* pestovanie a podporu ľudovej tvorby;
* prezentáciu kultúrneho majetku mimoriadneho významu;
* literárnu, dramatickú, javiskovú, hudobnú a umeleckú tvorivosť, pamätníky, festivaly, jubilejné prejavy, umelecké tábory a kempy podporujúce toleranciu a práva národnostných menšín – národnostných spoločenstiev;
* konferencie, turnaje, zhromaždenia a pod. na podporu tolerancie a práv národnostných menšín – národnostných spoločenstiev;
* starostlivosť a rozvoj ochotníctva, hosťovanie súborov;
* spoluprácu s materskými krajinami a iné formy spolupráce;
* projekty týkajúce sa rozvoja, zachovania a pestovania medzinárodnostnej tolerancie u mladých;
* zlepšenie produkcie a produkciu televíznych a rozhlasových programov, internetových stránok, iných foriem elektronických prezentácií, tlačových reklamných aktivít, aktivít v oblasti tlačových médií a iných foriem mediálnych aktivít;
* Sekretariát týmto súbehom spolufinancuje výhradne aktivity, ktoré sú realizované v období odo dňa vypísania súbehu do 31. 12. 2025 na území AP Vojvodiny.
* Verejný súbeh sa uverejňuje v Úradnom vestníku Autonómnej pokrajiny Vojvodiny, v jednom z verejnoprávnych prostriedkov, ktorý pokrýva celé územie APV a na internetovej stránke sekretariátu, ako aj na portáli e-Správa v srbskom jazyku a v jazykoch národnostných menšín, ktoré sa úradne používajú v Autonómnej pokrajine Vojvodine.

**IV. SPÔSOB PODÁVANIA PRIHLÁŠKY**

* Prihláška na verejný súbeh (výhradne na vyplnenej prihláške, v srbskom jazyku alebo v jazyku národnostnej menšiny, ktorý sa úradne používa v AP Vojvodine, v jednom vyhotovení) sa podáva v listinnej podobe v uzavretej obálke na adresu:

**POKRAJINSKÝ SEKRETARIÁT VZDELÁVANIA, PREDPISOV, SPRÁVY A NÁRODNOSTNÝCH MENŠÍN – NÁRODNOSTNÝCH SPOLOČENSTIEV, BULVÁR MIHAJLA PUPINA 16, 21000 NOVÝ SAD s označením na prednej strane obálky:** **„PRIHLÁŠKA NA VEREJNÝ SÚBEH NA SPOLUFINANCOVANIE PROGRAMOV A PROJEKTOV ZAMERANÝCH NA ZLEPŠENIE PRÁV NÁRODNOSTNÝCH MENŠÍN – NÁRODNOSTNÝCH SPOLOČENSTIEV V AP VOJVODINE V ROKU 2025** poštou alebo osobne na podateľni pokrajinských orgánov správy (na uvedenú adresu) v čase od 9.00 do14.00 hodiny.

**V. ĎALŠIE OZNÁMENIA O SÚBEHU**

* Počet prihlášok/projektov, ktoré môže podať žiadateľ, nie je obmedzený. V prípade viacerých prihlášok/projektov jedného žiadateľa každý projekt toho istého žiadateľa musí byť zaslaný ako samostatná zásielka, resp. pre každý projekt sa podáva osobitná prihláška.
* Uchádzači sa môžu s rovnakým projektom prihlásiť len na jeden súbeh na spolufinancovanie projektov, ktoré vypísal sekretariát.
* Sekretariát si vyhradzuje právo požadovať od žiadateľa dodatočnú dokumentáciu a informácie, resp. určiť splnenie dodatočných podmienok na pridelenie finančných prostriedkov.
* Po získaní stanoviska národnostných rád a na základe odôvodneného návrhu súbehovej komisie pokrajinský tajomník rozhodne o pridelení finančných prostriedkov a toto rozhodnutie bude zverejnené na webovej stránke sekretariátu a na portáli e-Správa.
* Žiadateľ, ktorému budú pridelené finančné prostriedky v rámci verejného súbehu, je povinný najneskôr do 01. 06. 2025 poskytnúť sekretariátu informácie o osobitnom účelovom podúčte zriadenom na Správe trezoru.

Ďalšie informácie o verejnom súbehu možno dostať na sekretariáte na tel. č. 021/ 487 4608, prostredníctvom e-mailu [adrian.borka@vojvodina.gov.rs](mailto:adrian.borka@vojvodina.gov.rs) alebo na webovej stránke sekretariátu [www.puma.vojvodina.gov.rs.](mailto:adrian.borka@vojvodina.gov.rs)

Pokrajinský tajomník

Róbert Ótott v.r.